**ՀԻՄՆԱՎՈՐՈՒՄ**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱUԻՆ» OՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**ՎԵՐԱԲԵՐՅԱԼ**

**1. Անհրաժեշտությունը**

«Հայաuտանի Հանրապետության 2023 թվականի պետական բյուջեի մաuին» oրենքում վերաբաշխում և փոփոխություններ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է այն հանգամանքով, որ Այլընտրանքային ծառայության հարցերով հանրապետական հանձնաժողովի (այսուհետ` Հանձնաժողով) 23.01.2023 թվականին կայացած նիստում տրվել է համապատասխան եզրակացություն, որի հիման վրա ՀՀ արդարադատության նախարարի 30.01.2023 թվականի N 43-Ա հրամանով 2023 թվականի ձմեռային զորակոչի շրջանակում այլընտրանքային աշխատանքային ծառայության են ուղարկվել 11 քաղաքացի, որոնք իրենց ծառայությունն են անցնելու ՀՀ կառավարության 2013 թվականի հուլիսի 25-ի N 796-Ն որոշմամբ նախատեսված վայրերում (կազմակերպություններում):

ՀՀ արդարադատության նախարարի 28.07.2022թ. N 413-Ա հրամանով ՀՀ Շիրակի մարզի «Գյումրու կոմունալ ծառայություն» համայնքային բյուջետային հիմնարկում ծառայության նշանակված Արման Աշոտի Գասպարյանը ՀՀ արդարադատության նախարարի 07.02.2023թ. N 65-Ա հրամանով փոխադրվել է ծառայության «Ձորակ» հոգեկան առողջության խնդիրներ ունեցող անձանց խնամքի կենտրոն» ՊՈԱԿ:

«Այլընտրանքային ծառայության մասին» օրենքի 19-րդ հոդվածի 1.1. մասի համաձայն այլընտրանքային աշխատանքային ծառայողին տրվում է ամuական դրամական բավարարում (մինչև 30000 ՀՀ դրամ):

Այլընտրանքային աշխատանքային ծառայության ուղարկված 11 ծառայողներին և փոխադրված 1 ծառայողին անհրաժեշտություն է առաջանում վճարել օրենքով նախատեսված դրամական բավարարման գումարը (11 ծառայողի՝ 2023 թվականի ծառայության 11 ամիսների համար, իսկ մեկ ծառայողի՝ 2023թ. ծառայության 11 ամիսների և հունվար ամսվա 5 օրվա համար)՝ 3.636.000 ՀՀ դրամ:

**2. Ընթացիկ իրավիճակը և խնդիրները**

2023 թվականի ձմեռային զորակոչի շրջանակում Հանձնաժողովի կողմից տրված եզրակացության հիման վրա ՀՀ արդարադատության նախարարի 30.01.2023 թվականի N 43-Ա հրամանով այլընտրանքային աշխատանքային ծառայության ուղարկված 11 ծառայողի ծառայության ժամկետի ապահովման և վճարման ենթակա դրամական բավարարման գումարները ՀՀ 2023 թվականի պետական բյուջեով նախատեսված չեն, որի պատճառով խնդիր է առաջանում այլընտրանքային աշխատանքային ծառայողներին օրենքով նախատեսված համապատասխան գումարներ վճարելու հարցում:

Միաժամանակ, առաջարկում ենք Այլընտրանքային աշխատանքային ծառայության ուղարկված 11 քաղաքացիներին 2023 թվականի դրամական բավարարման գումարները վերաբաշխել ՀՀ տարածքային կառավարման և ենթակառուցվածքների նախարարության ՀՀ 2023 թվականի պետական բյուջեով նախատեսված 1212 «Տարածքային զարգացում» ծրագրի 12026 «Ազդակիր բնակավայրերի և համայնքների բյուջեներին հատկացվող համայնքային մասհանումներ» միջոցառումից և տեղեկացնում ենք, որ նշված միջոցառման համար լրացուցիչ միջոցների հատկացման անհրաժեշտություն չի առաջանա։

**3. Կարգավորման նպատակը**

Այլընտրանքային աշխատանքային ծառայության անցած ՀՀ քաղաքացիներին «Այլընտրանքային ծառայության մասին» ՀՀ օրենքով սահմանված դրամական բավարարման գումարների տրամադրում:

**4. Նախագծի մշակման գործընթացում ներգրավված ինստիտուտները և անձիք**

ՀՀ կառավարության որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**5. Ակնկալվող արդյունքը**

«Այլընտրանքային ծառայության մասին» ՀՀ օրենքով սահմանված գործառույթների իրականացում:

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունումը ՀՀ 2023 թվականի պետական բյուջեի տարեկան եկամուտների և ծախսերի փոփոխությունների չի հանգեցնում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

**7.** **Ռազմավարական փաստաթղթերի հետ նախագծի կապի մասին**

Նախագիծը չի առնչվում Հայաստանի վերափոխման ռազմավարություն 2050, Հայաստանի Հանրապետության կառավարության 2021-2026թթ. ծրագրի, ոլորտային և/կամ այլ ռազմավարությունների հետ։